Барјактаре, ко ти барјак гради
Барјактаре, ко ти барјак гради?
Барјактаре, дико у сватова
Је ли сеја, или верна љуба?
Барјактаре, дико у сватова!
Нит’ је сеја, нити верна љуба,
Барјактаре, дико у сватова!
Већ у селу најбоља девојка,
Барјактаре, дико у сватова!

Извор  
Бушетић, Т. М. 1902. Српске народне песме и игре с мелодијама из Левча. Музиколошки институт САНУ: Београд.

Сватовске песме‎